CELEX: 62017TN0690
Language: lt
Date: 2017-10-05 00:00:00
Title: Byla T-690/17: 2017 m. spalio 5 d. pareikštas ieškinys byloje Uluru ir kt. / Komisija ir BPV

8.1.2018   
            
            
               LT
            
            
               Europos Sąjungos oficialusis leidinys
            
            
               C 5/46
            
         2017 m. spalio 5 d. pareikštas ieškinys byloje Uluru ir kt. / Komisija ir BPV
   
   (Byla T-690/17)
   (2018/C 005/63)
   Proceso kalba: ispanų
   
      Šalys
   
   
      Ieškovai: Uluru, SL (Madridas, Ispanija), Juan Adolfo Álvarez Lorenzana (Santo Domingas, Dominikos Respublika) ir Raquel Fortet Rodríguez (Madridas) atstovaujami advokatų B. Cremades Roman, J. Orts Castro, J. López Useros, S. Cajal Martín, P. Marrodán Lázaro
   
      Atsakovės: Europos Komisija ir Bendra pertvarkymo valdyba
   
      Reikalavimai
   
   Ieškovai Bendrojo Teismo prašo:
   
               —
            
            
               pripažinti Bendros pertvarkymo valdybos (BPV) sprendimą Nr. SRB/EES/2017/08 ir Komisijos sprendimą (ES) 2017/1246, kurie abu buvo priimti 2017 m. birželio 7 d., negaliojančiais ir a) nurodyti BPV ir Europos Komisijai atlyginti ieškovams jų padarytas investicijas į Banco Popular laikantis ieškinyje nurodytų sąlygų, arba b) alternatyviai, priteisti iš BPV ir Europos Komisijos atlyginti ieškovams padarytus nuostolius remiantis jų deliktine atsakomybe laikantis šiame ieškinyje nustatytų sąlygų;
            
         
               —
            
            
               priteisti iš BPV ir Europos Komisijos atlyginti ieškovams padarytus nuostolius remiantis jų deliktine atsakomybe laikantis šiame ieškinyje nustatytų sąlygų;
            
         
               —
            
            
               pripažinti BPV nepriklausomo eksperto pateiktą vertinimą ir, apskaičiavus Banco Popular aktyvų grynąją vertę, nurodyti BPV ir Europos Komisijai atlyginti ieškovams padarytus nuostolius laikantis šiame ieškinyje nustatytų sąlygų.
            
         
               —
            
            
               priteisti iš BPV ir Europos Komisijos bylinėjimosi šioje instancijoje išlaidas,
            
         
               —
            
            
               nurodyti, kad prie visų ieškovams priteistų sumų būtų priskaičiuojami kompensuojamieji delspinigiai nuo 2017 m. gegužės 23 d. (arba, subsidiariai, nuo 2017 m. birželio 7 d.) iki sprendimo priėmimo datos, o taip pat būtų priskaičiuojami kompensuojamieji delspinigiai nuo sprendimo priėmimo datos, išskyrus su šiuo procesu susijusias išlaidas, kurių pagrindu būtų priskaičiuojami kompensuojamieji delspinigiai skaičiuojami nuo sprendimo priėmimo datos; ir
            
         
               —
            
            
               savo nuožiūra paskirti ieškovams bet kokį kitą papildomą nuostolių atlyginimą.
            
         
      Ieškinio pagrindai ir pagrindiniai argumentai
   
   Ieškinio pagrindai ir pagrindiniai argumentai yra tokie patys, kaip nurodyti byloje T-478/17, Mutualidad de la Abogacía ir Hermandad Nacional de Arquitectos Superiores y Químicos / Bendra pertvarkymo valdyba, byloje T-481/17, Fundación Tatiana Pérez de Guzmán y Bueno ir SFL / Bendra pertvarkymo valdyba, byloje T-482/17, Comercial Vascongada Recalde / Komisija ir Bendra pertvarkymo valdyba, byloje T-483/17, García Suárez ir kt. / Komisija ir Bendra pertvarkymo valdyba, byloje T-484/17, Fidesban ir kt. / Bendra pertvarkymo valdyba, byloje T-497/17, Sánchez del Valle ir Calatrava Real State 2015 / Komisija ir Bendra pertvarkymo valdyba ir byloje T-498/17, Pablo Álvarez de Linera Granda / Komisija ir Bendra pertvarkymo valdyba.